সুরমা টাইমস ডেস্ক:: ফারমার্স ব্যাংকের চেয়ারম্যান থাকাকালীন সময়ে ঋণ কেলেঙ্কারী নিয়ে গণমাধ্যমে প্রকাশিত অভিযোগ সরাসরি নাকচ করে দিয়েছেন ব্যাংকটির সাবেক চেয়ারম্যান ও সরকারি দলের সিনিয়র নেতা ড. মহীউদ্দীন খান আলমগীর। তিনি এ ব্যাপারে জাতীয় সংসদের স্পিকারের কাছে প্রটেকশন দাবি করে বলেন, তিনটি পত্রিকা ফারমার্স ব্যাংকের সাবেক চেয়ারম্যান হিসেবে আমার বিরুদ্ধে কতিপয় ঘৃণিত, অসত্য তথ্য উদ্দেশ্য প্রণোদিতভাবে প্রকাশ করেছে। যে অভিযোগ এসেছে তা সম্পূর্ণ কল্পনাভিত্তিক ও অনুমান নির্ভর।